|  |  |  |
| --- | --- | --- |
|  | **Službeni glasnik**  **Općine Antunovac** |  |
| **Godina XVIII** | **Antunovac, 13.03.2012. godine** | **Broj 4** |

***SADRŽAJ***

***AKTI OPĆINSKOG NAČELNIKA Str.***

78. Zaključak o utvrđivanju Prijedloga Izmjena i dopuna Prostornog plana uređenja Općine Antunovac …………………………………………………………………………………………125

79. Objava javne rasprave o utvrđivanju Prijedloga Izmjena i dopuna Prostornog plana uređenja Općine Antunovac…………………………………………………………………………………126

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

78.

Na temelju članka 84. Zakona o prostornom uređenju i gradnji („Narodne novine“ broj 76/07, 38/09, 55/11 i 90/11) i članka 45. Statuta Općine Antunovac („Službeni glasnik Općine Antunovac“ broj 3/09), Općinski načelnik Općine Antunovac, dana 12. ožujka 2012. godine, donosi

**ZAKLJUČAK**

**o utvrđivanju Prijedloga Izmjena i dopuna Prostornog plana uređenja Općine Antunovac**

Članak 1.

Utvrđuje se Prijedlog Izmjena i dopuna Prostornog plana uređenja Općine Antunovac (u daljnjem tekstu : Prijedlog Izmjena i dopuna plana).

Prijedlog Izmjena i dopuna Prostornog plana sadrži tekstualni i grafički dio Plana, te Sažetak za javnost.

Članak 2.

Prijedlog Izmjena i dopuna plana se upućuje u javnu raspravu. Javna rasprava s javnim uvidom trajat će osam (8) dana u vremenu od 27. ožujka do 03. travnja 2012. godine.

Članak 3.

Prijedlog Izmjena i dopuna plana (tekstualni i grafički dio) bit će izložen u Općini Antunovac svakim radnim danom od 08,00 do 14,00 sati.

Članak 4.

Tijekom trajanja javne rasprave bit će organizirano javno izlaganje Prijedloga Izmjena i dopuna plana u vijećnici Općine Antunovac, B. Radića 4, Antunovac, dana 30. ožujka 2012. godine, u 11,00 sati.

Članak 5.

Pisana očitovanja, prijedlozi i primjedbe na Prijedlog Izmjena i dopuna plana mogu se dostaviti (Jedinstvenom upravnom odjelu Općine ili Načelniku) najkasnije u roku pet (5) dana po isteku roka javne rasprave, odnosno do 08. travnja 2012. godine.

Članak 6.

Općinski načelnik Općine Antunovac se obvezuje:

U roku od osam (8) dana po donošenju ovog Zaključka, o njegovom sadržaju i trajanju javne rasprave izvijestiti sredstva javnog priopćavanja (novine i/ili radio).

Obavijest o javnoj raspravi mora se objaviti najkasnije osam (8) dana prije početka javne rasprave.

Uputiti posebnu pisanu obavijest o donošenju ovog Zaključka s pozivom na javno izlaganje, tijelima opisanim u članku 87. Zakona.

Članak 7.

Ovaj Zaključak biti će objavljen u „Službenom glasniku Općine Antunovac“.

KLASA: 350-01/12-01/01

URBROJ: 2158/02-01-12-16

U Antunovcu, 12. ožujka 2012. godine

Općinski načelnik

Ivan Anušić

79.

KLASA: 350-01/12-01/01

URBROJ: 2158/02-1-12-17

Antunovac, 12. ožujka 2012. godine

Na temelju članka 86. Zakona o prostornom uređenju i gradnji («Narodne novine» broj 76/07, 38/09, 55/11 i 90/11) i Odluke o izradi plana («Službeni glasnik» broj 02 /12)

Općinski načelnik Općine Antunovac

**OBJAVLJUJE JAVNU RASPRAVU**

o utvrđivanju Prijedloga Izmjena i dopuna Prostornog plana

uređenja Općine Antunovac

Javna rasprava o utvrđivanju Prijedloga Izmjena i dopuna Prostornog plana uređenja Općine Antunovac trajat će do 27. ožujka do 03. travnja 2012. godine. Za vrijeme trajanja javne rasprave za sve zainteresirane osobe osiguran je javni uvid u Prijedlog Izmjena i dopuna Prostornog plana u prostorijama Općine Antunovac svaki radni dan od 08,00 do 14,00 sati.

Na javnom uvidu izloženi su tekstualni i grafički dijelovi te Sažetak za javnost plana.

U vrijeme trajanja javne rasprave organizira se javno izlaganje za građanstvo i udruge građana, mjesne odbore, predstavnike nadležnih državnih tijela i tijela jedinice lokalne i područne (regionalne) samouprave, pravne osobe s javnim ovlastima i ostala stručna tijela koje će se održati 30. ožujka 2012. godine u 11,00 sati u vijećnici Općine Antunovac.

Poziv za sudjelovanje u javnoj raspravi uputit će se nadležnim tijelima i osobama određenim posebnim propisima.

Primjedbe i prijedlozi na Prijedlog Izmjena i dopuna prostornog plana uređenja Općine Antunovac mogu se za vrijeme trajanja javne rasprave upisati u Knjigu primjedbi koja je izložena uz Prijedlog plana, predati u pisanom obliku preko urudžbenog zapisnika ili poštom zaključno s danom 08. travnja 2012. godine na adresu Općine Antunovac.

Primjedbe i prijedlozi koji nisu čitko napisani, potpisani i dostavljeni u roku, neće se uzeti u obzir u pripremi izvješća o javnoj raspravi.

Općinski načelnik

Ivan Anušić

**„Službeni glasnik Općine Antunovac“ službeno glasilo Općine Antunovac**

**Izdaje: Općina Antunovac**

**Za izdavača: Ivan Hampovčan, pročelnik Jedinstvenog upravnog odjela**

**Grafička priprema: Tonka Boni, referentica za administrativne poslove**

**Tisak: Općina Antunovac**